ΓΡΑΠΤΗ ΕΡΩΤΗΣΗ E-3463/01

υποβολή: Enrico Ferri (PPE-DE) και Guido Podest (PPE-DE) προς την Επιτροπή

(4 Ιανουαρίου 2002)

Θέμα: Έλεγχοι για την αεροπορική ασφάλεια:

Λαμβάνονταςπόψη ότι η σύγκρουση που σημειώθηκε στις 8.10.2001 στο αεροδρόμιο του Linate στο Μιλάνο μεταξύ ενός αεροσκάφους MD87 της SAS ενώ απογειωνόταν και ενός άλλου ιδιωτικού αεροσκάφους (γερμανικού Cessna) που βρισκόταν σε μία παράκαμψη του αεροδιαδρόμου προκάλεσε 118 θύματα προκαλώντας τεράστιες ανησυχίες σε όλον τον κόσμο·

μετά την σύγκρουση το σκανδιναβικό αεροσκάφος προσέκρουσε βίαια με το δεξί του τμήμα στοπόστεγο που φιλοξενεί το κέντρο διανομής αποσκευών και κόπηκε στα δύο. Συνεπεία της σύγκρουσης σημειώθηκε πυρκαγιά που έπληξε τόσο ταπόλοιπα τμήματα του αεροσκάφους όσο και τοπόστεγο·

το ελάττωμα και οι λανθασμένες πληροφορίες φαίνεται ότι πρέπει να καταλογισθούν όχι μόνον στην ομίχλη αλλά και στο επίγειο ραντάρ που δεν λειτουργούσε από τον Νοέμβριο του 1999, η έλλειψη του οποίου συνέβαλε σημαντικά στο να προκληθεί το ενδεχόμενο ανθρώπινο λάθος·

αν και το σύστημα SMGCS (Σύστημα Ελέγχου Κυκλοφορίας Εδάφους) του Linate εθεωρείτο πλέον απαρχαιωμένο και η αντικατάστασή του είχε ήδη αποφασισθεί δύο χρόνια πριν, η εν λόγω αντικατάσταση ουδέποτε πραγματοποιήθηκε·

η κατάσταση αυτή ανεπαρκούς αποτελεσματικότητας δεν χαρακτηρίζει μόνον το συγκεκριμένο αερολιμένα του Μιλάνου αλλά και μεγάλου αριθμό αερολιμένων στην Ευρώπη.

Δεν θεωρεί η Επιτροπή σκόπιμο ναιοθετήσει κάποιον ή αυστηρότερο κοινοτικό κανονισμό για τους ελέγχους ασφαλείας στους αερολιμένες επιβάλλοντας στα κράτη να εγκρίνουν τις δέουσες διατάξεις μεταξύ των οποίων ορισμένες με στόχο να καταδειχθεί η μη λειτουργία των οργάνων ασφαλείας που σε περίπτωση έκτακτης ανάγκης θα είναι σε θέση να συντελέσουν στην αποφυγή τέτοιων καταστροφών·

Απάντηση της κας de Palacio εξ ονόματος της Επιτροπής

(29 Ιανουαρίου 2002)

Λαμβάνονταςπόψη την διαρκή αύξηση της εναέριας κυκλοφορίας και την ανάγκη να εκτελούνται πτήσεις κάτω από οποιεσδήποτε καιρικές συνθήκες, η ενίσχυση της ασφάλειας σε όλους τους κοινοτικούς αερολιμένες είχε θεωρηθεί αναγκαία και πριν το ατύχημα στο αεροδρόμιο του Linate.

Τα τελευταία δέκα χρόνια, η Επιτροπή έχει χρηματοδοτήσει σειρά ερευνητικών δραστηριοτήτων προκειμένου να στηρίξει την εκπόνηση Ευρωπαϊκού Εγχειριδίου του ICAO (Διεθνούς Οργανισμού Πολιτικής Αεροπορίας) για τα προηγμένα συστήματα καθοδήγησης και ελέγχου επίγειας κυκλοφορίας (Advanced Surface Movement Guidance and Control System). Το εγχειρίδιο αυτό έχει στόχο να παράσχει τα απαραίτητα δεδομένα τόσο στις αερολιμενικές αρχές όσο και στους φορείς εγκατάστασης συστημάτων, τα οποία θα μπορούσαν να εξασφαλίσουνψηλό βαθμό ασφάλειας στις επίγειες λειτουργίες των αερολιμένων.

Το εν λόγω εγχειρίδιο βρίσκεται, επί του παρόντος, στο στάδιο ολοκλήρωσης. Η Επιτροπή θα εξετάσει εάν το εγχειρίδιο αυτό θα καταστεί, στο σύνολό του ή εν μέρει,ποχρεωτικό, βάσει των προτάσεων για τον Ενιαίο Ευρωπαϊκό Ουρανό, οι οποίες εξετάζονται επί του παρόντος από το Κοινοβούλιο και το Συμβούλιο(1).

Επιπλέον, η Επιτροπή θεωρεί ότι στην ενίσχυση της ασφάλειας της λειτουργίας των αερολιμένων θα συμβάλει επίσης η ανάπτυξη δορυφορικών συσκευών εντοπισμού θέσεως (Galileo).

(1) COM(2001)564 τελικό.